Εκτίμηση του βαθμού οστικής αναγέννησης με τη χρήση βόειου αποπρωτεϊνομένου συμπαγούς οστικού μοσχεύματος στην κάτω γνάθο κουνελιού:
Creators: name: Πρίντζα, Δήμητρα Βασιλείου
Publisher: name: Aristotle University of Thessaloniki
Year: 2010
Subjects: κάθετη οστική αναγέννηση
βόειο αποπρωτεϊνομένο συμπαγές οστικό μόσχευμα
μικρο-πλάκες οστεοσύνθεσης
vertical ridge augmentation
deproteinized bovine bone block graft
osteosynthesis mini- plates

description: Η αποκατάσταση της έντονης οριζόντιας και κάθετης απορρόφησης του φατνιακού οστού μπορεί να επιτευχθεί, εκτός από τη χρήση των αυτογενών συμπαγών οστικών μοσχευμάτων, της κατευθυνόμενης οστικής αναγέννησης (GBR) και της φατνιακής διατατικής οστεογένεσης (DO), με την εφαρμογή της συμπαγούς βόειας αποπρωτεϊνομένης ουσίας (Bio- Oss® Spongiosa Block, Geistlich Pharma AG, Wolhusen). ΣΚΟΠΟΣ. Στην παρούσα ερευνητική μελέτη εκτιμήθηκε ο βαθμός οστικής αναγέννησης στην πλάγια εξωτερική επιφάνεια της γνάθου κουνελιού με τη χρήση βόειου αποπρωτεϊνομένου συμπαγούς οστικού μοσχεύματος χωρίς την κάλυψη με μεμβράνη. ΥΛΙΚΑ ΚΑΙ ΜΕΘΟΔΟΣ. Χρησιμοποιήθηκαν 7 κουνέλια Ν. Ζηλανδίας και των δύο φύλων, βάρους 3-4κιλών. Μετά από τομή στη δεξιά παρειακή επιφάνεια και παράλληλα με το χείλος της κάτω γνάθου, μήκους 2-3cm, που περιλάμβανε το δέρμα και το υποδόριο, και την κατάλληλη προπαρασκευή της οστικής επιφάνειας, τοποθετήθηκε το Bio- Oss® Spongiosa Block , αφού διαμορφώθηκε στη μορφή κύβου ακμής 4mm. Η καθήλωση και σταθεροποίηση του μοσχεύματος πραγματοποιήθηκε με τη βοήθεια μικρο-πλακών οστεοσύνθεσης, που διαμορφώθηκαν σε σχήμα «Π», εσωτερικών διαστάσεων 4×4mm (straight plate 4-hole,W. Lorenz Surgical, Inc.,Jacksonville, Florida, BIOMET® MICROFIXATION Anticipate.Innovate™). Μετά το πέρας δύο μηνών και την αφαίρεση της γνάθου των κουνελιών, τα ληφθέντα ιστοτεμάχια προετοιμάστηκαν για ιστολογική και ιστομορφομετρική ανάλυση με την τεχνική των μη απασβεστιώμενων τομών. ΑΠΟΤΕΛΕΣΜΑΤΑ. Η μέση τιμή (%) της πυκνότητας του νεοσχηματιζόμενου οστού ήταν 7% (SD:3,37%) , της πυκνότητας του μοσχεύματος ήταν 29,79% (SD:7,99%), της επαφής νεοσχηματιζόμενου οστού-μοσχεύματος ήταν 34,29% (SD:2,58%) και της καθ’ ύψους κάθετης οστικής αναγέννησης ήταν 82,07% (SD:29,62%). Η μέση (mm) του ύψους του νέου οστού στο εσωτερικό του μοσχεύματος ήταν 3,35mm (SD:1,28mm). Η αναλογία (%) νεοσχηματιζόμενου οστού-μοσχεύματος ήταν περίπου 24%. Παρατηρήθηκε ενσωμάτωση του οστικού μοσχεύματος στο βασικό οστό, σχηματισμός δικτυωτού οστού σε όλη την έκταση της περιοχής της οστικής αναγέννησης και κατακερματισμός και αντικατάσταση του δοκιδώδους οστού αλλά και του μοσχεύματος σε κάποια σημεία. ΣΥΖΗΤΗΣΗ- ΣΥΜΠΕΡΑΣΜΑΤΑ. Στην παρούσα ερευνητική μελέτη ο όγκος του νέου οστού είναι σημαντικά μικρότερος, γεγονός που μπορεί να αποδοθεί στη διαφορετική μορφή του παρόντος μοσχεύματος. Η εντόπιση, ωστόσο, χιτώνων νέου οστού στο κορυφαίο τμήμα του, αποδεικνύει ότι αν και η αύξηση του όγκου της φατνιακής κορυφής με τη χρήση της του Bio-Oss® Spongiosa Block προχωρά με βραδύτερους ρυθμούς, αποτελεί μια αποτελεσματική εναλλακτική έναντι των αυτογενών συμπαγών οστικών μοσχευμάτων. Η κάλυψη του Bio-Oss® Spongiosa Block αποκλειστικά και μόνο με περιόστεο έδειξε σημαντικό βαθμό οστικής αναγέννησης, αποδεικνύοντας το σημαντικό ρόλο του τελευταίου στη διαδικασία της οστεογένεσης. Μελλοντικά θεωρείται σκόπιμη η συγκριτική αξιολόγηση του βαθμού οστικής αναγέννησης με την κάλυψη του Bio-Oss® Spongiosa Block με μεμβράνη κολλαγόνου.
description: Rehabilitation of severe horizontal and vertical alveolar bone resorption can be succeeded, apart from the use of autogenous block bone grafts, guided bone regeneration (GBR) and alveolar distraction osteogenesis (DO), by means of deproteinized bovine bone mineral matrix in the form of block (Bio- Oss® Spongiosa Block, Geistlich Pharma AG, Wolhusen). AIM. In the current research, it was evaluated the degree of bone augmentation on the lateral outer side of the rabbit mandible using deproteinized bovine bone block graft without membrane coverage. MATERIALS AND METHODS. 7 N. Zealand rabbits of both genders were used, weighing 3-4kg each. After incision in the right buccal side and along the lower border of the mandible, of 2-3cm in length, including skin and subcutaneous, and the appropriate bone surface preparation, Bio- Oss® Spongiosa Block was suited, after it has been appropriately modified in the form of cube with an edge of 4mm. Fixation and stabilization of the graft was performed by means of osteosynthesis mini-plates, which were shaped in the form of «Π» of internal dimensions of 4×4mm (straight plate 4-hole,W. Lorenz Surgical,Inc.,Jacksonville, Florida, BIOMET® MICROFIXATION Anticipate.Innovate™). After a healing period of two months and the retrieval of rabbits’ jawbone, the acquired specimens were prepared for histologic and histomorphometric analysis with the technique for undecalcified sections. RESULTS. Mean value (%) of new bone density was 7% (SD:3,37%), of graft density was 29,79% (SD:7,99%), of new bone to graft contact was 34,29% (SD:2,58%) and of by height vertical ridge augmentation was 82,07% (SD:29,62%). Mean value (mm) of height of new bone in the internal of the block bone graft was 3,35mm (SD:1,28mm). The (%) new bone to graft ratio was approximately 24%. Incorporation of the block bone graft into the basal bone, woven bone formation through the whole bone augmentation area and cutting into species and replacement of lamellar bone and graft, in some areas, were observed. DISCUSSION- CONCLUSIONS. In the present research, new bone volume is significantly smaller, which can be attributed to the different form of the present graft. Localization, although, of layers of woven bone in its top section, proves that despite the fact that the increase of alveolar ridge volume using Bio- Oss® Spongiosa Block proceeds with a slower rate, it constitutes an efficacious alternative to autogenous block bone grafts. Bio- Oss® Spongiosa Block coverage exclusively with periosteum exhibited a significant degree of bone regeneration, proving the significant role of the last in the osteogenesis procedure. In the future, the comparative evaluation of the degree of ridge augmentation with the coverage of Bio- Oss® Spongiosa Block with a collagen membrane is regarded necessary.